ডিসেম্বরে ব্যাঙ্ক বন্ধ প্রায় হাফ মাস, কোন কোন দিন? জেনে নিন

ওয়েব ডেস্ক: বছরের শেষ মাস ডিসেম্বর। আর এই মাসেই ব্যাঙ্ক বন্ধের সম্ভাবনা থাকে সবেথেকে বেশি। চলতি বছর প্রায় মাসের অর্ধেক দিনই বন্ধ ব্যাঙ্ক। তাই ডিসেম্বরে যদি আপনার কোনও ব্যাঙ্কিং কাজ থাকে, তাহলে আগে থেকেই পরিকল্পনা করে রাখুন। RBI কর্তৃক প্রকাশিত ছুটির ক্যালেন্ডার অনুসারে, ২০২৫ সালের ডিসেম্বরে ব্যাঙ্কগুলি মোট ১৯ দিন বন্ধ থাকবে। তবে, এই ছুটিগুলি দেশব্যাপী নয়। আসুন জেনে নেওয়া যাক প্রতিটি রাজ্যে ব্যাঙ্ক কবে কবে বন্ধ থাকবে। ব্যাঙ্ক ছুটির তালিকা পর্যালোচনা করে, আপনি সেই অনুযায়ী পরিকল্পনা করতে পারেন।

ডিসেম্বর ২০২৫: ব্যাঙ্ক ছুটির তালিকা

১ ডিসেম্বর: রাজ্য প্রতিষ্ঠা দিবস/আদিবাসী বিশ্বাস দিবস। ইটানগর এবং কোহিমায় ব্যাঙ্ক বন্ধ থাকবে।

৩ ডিসেম্বর: সেন্ট ফ্রান্সিস জেভিয়ার ডে (শুধুমাত্র পানাজিতে ব্যাঙ্ক বন্ধ থাকবে)।

১২ ডিসেম্বর: পা টোগান নেংমিঞ্জা সাংমার মৃত্যুবার্ষিকী (শুধুমাত্র শিলংয়ে ব্যাঙ্ক বন্ধ থাকবে)।

১৮ ডিসেম্বর: ইউ সোসো থামের মৃত্যুবার্ষিকী (শুধুমাত্র শিলংয়ে ব্যাঙ্ক বন্ধ থাকবে)।

১৯ ডিসেম্বর: গোয়া মুক্তি দিবস (শুধুমাত্র পানাজিতে ব্যাঙ্ক বন্ধ থাকবে)।

২০ ডিসেম্বর: লোসাউং/নামসুং (শুধুমাত্র গ্যাংটকে ব্যাঙ্ক বন্ধ থাকবে)।

২২ ডিসেম্বর: লোসাউং/নামসুং (শুধুমাত্র গ্যাংটকে ব্যাঙ্ক বন্ধ থাকবে)।

২৪ ডিসেম্বর: বড়দিনের আগের দিন (আইজল, কোহিমা এবং শিলংয়ে ব্যাঙ্ক বন্ধ থাকবে)।

২৫ ডিসেম্বর: বড়দিন (সারা দেশে ব্যাঙ্ক বন্ধ থাকবে)।

২৬ ডিসেম্বর: বড়দিন উদযাপন (আইজল, কোহিমা এবং শিলং-এ ব্যাঙ্ক বন্ধ থাকবে)।

২৭ ডিসেম্বর: বড়দিন (শুধুমাত্র কোহিমায় ব্যাঙ্ক বন্ধ থাকবে)। গুরু গোবিন্দ সিং জয়ন্তী উদযাপনের জন্য হরিয়ানা,প ঞ্জাব এবং হিমাচল প্রদেশে ব্যাঙ্ক বন্ধ থাকবে।

৩০ ডিসেম্বর: ইউ কিয়াং নাংবাহের মৃত্যুবার্ষিকী (শুধুমাত্র শিলং-এ ব্যাঙ্ক বন্ধ থাকবে)।

৩১ ডিসেম্বর: নববর্ষের আগের দিন / ইমোইনু ইরাতপা (শুধুমাত্র আইজল এবং ইম্ফলে ব্যাঙ্ক বন্ধ থাকবে)।

আরও পড়ুন: মতুয়াগড়ে SIR ইস্যুতে ফের নিশানা নির্বাচন কমিশনকে

সারা দেশে ব্যাঙ্ক ছুটি

০৭ ডিসেম্বর: রবিবার

১৩ ডিসেম্বর: দ্বিতীয় শনিবার

১৪ ডিসেম্বর: রবিবার

২১ ডিসেম্বর: রবিবার

২৭ ডিসেম্বর: রবিবার

২৮ ডিসেম্বর: চতুর্থ শনিবার

যদিও, ব্যাঙ্ক বন্ধ কিন্তু, ডিজিটালি লেনদেন করতে পারবেন আপনি। অর্থ্যাৎ, মোবাইল ব্যাঙ্কিং, ইউপিআই, এটিএম এবং ডেবিট এবং ক্রেডিট কার্ডের মাধ্যমে আপনার কাজ পরিচালনা করতে পারবেন।